सपा के राष्ट्रीय अध्यक्ष अखिलेश यादव ने कहा कि डा. आंबेडकर का बलिदान कोई भुला नहीं सकता है। प्रदेश सरकार में दलितों के साथ अन्याय बढ़ा है। प्रदेश की पुलिस उत्पीड़न करन वालों और अपराधियों को संरक्षण दे रही है। यही नहीं, उन्होंने पूर्ववर्ती सरकार के दौरान घटनाओं पर पत्र दिखने वाले राज्यपाल पर भी निशाना साधा और कहा कि शायद राज्यपाल ने उन्नाव की घटना पर भी पत्र लिखा हों। उन्होंने कहा कि समाजवादी पार्टी हमेशा डा. आंबेडकर के बनाए गए संविधान के मुताबिक ही चली और आगे भी उसी पर चलेगी। उन्होंने कहा कि पिछले दिनों हुए दलित आंदोलन के लिए सरकार कुछ जाति विशेष लोगों को इरादतन निशाना बना रही है। प्रदेश में दलित उत्पीड़न के मामलों में बहुत इजाफा हुआ है मगर सरकार केवल अपराधियों को पोस रही है।